SET50 Call กลับมาปิด +33% ขณะที่นักลงทุนซื้อสุทธิ SET50 Put
SET50 Call ปิดพุ่งหลังจากดัชนีหลักทรัพย์อ้างอิงกลับมาปิดบวกแรงได้ในวันนี้ โดยในช่วงเช้า DW เทรดด้วยวอลุ่มเบาบาง แม้ดัชนีหลักทรัพย์อ้างอิงจะรีบาวน์ขึ้นจากวันอังคาร ซึ่งส่งผลให้ Call DW ปรับตัวขึ้นตามไปด้วย
11 มิ.ย. 2558

บล.แมคควอรี กล่าวว่า SET50 Call ปิดพุ่งหลังจากดัชนีหลักทรัพย์อ้างอิงกลับมาปิดบวกแรงได้ในวันนี้ โดยในช่วงเช้า DW เทรดด้วยวอลุ่มเบาบาง แม้ดัชนีหลักทรัพย์อ้างอิงจะรีบาวน์ขึ้นจากวันอังคาร ซึ่งส่งผลให้ Call DW ปรับตัวขึ้นตามไปด้วย โดยนักลงทุนยังคงจับตารอผลการประชุมคณะกรรมการ กนง.  อย่างไรก็ตาม ในภาคบ่ายการซื้อขาย SET50 DW คึกคักมากยิ่งขึ้น หลังจากกนง.ประกาศคงดอกเบี้ย ส่งผลให้ SET50 Call บวกต่อ โดยปิดตลาด SET50 Index ปรับตัวขึ้น +1.02% ส่วนสัญญาซื้อขายล่วงหน้า S50M15 ปิดตลาด +1.62%
สำหรับ DW28 ที่เกี่ยวข้อง เช่น S5028C1506B +33.3% S5028C1506A +23.4% และ S5028C1509A +16.2% เป็นต้น ส่วนทางด้าน DW บนหุ้นรายตัว นักลงทุนให้ความสนใจ DW ในหลายกลุ่ม โดย DW28 ที่ได้รับความสนใจ เช่น PTT28C1510A TRUE28C1509B และ JAS28C1511A เป็นต้น
กลุ่มพลังงานปรับตัวขึ้นแข็งแกร่ง ส่งผลให้ Call DW บนหุ้นพลังงานปรับตัวขึ้นตามไปด้วย ตัวอย่างเช่น PTT +2.1% PTTEP +4.2% ส่งผลให้ PTT28C1510A +6.0% ส่วน PTTE28C1507A +80.0% เป็นต้น นอกจากนี้ หุ้นอ้างอิงกลุ่มอื่นๆ ส่วนใหญ่ปรับตัวขึ้นเช่นกัน ยกเว้นกลุ่มธนาคารวึ่งเคลื่อนไหวในกรอบแคบ  โดยการปรับตัวขึ้นดังกล่าว ส่งผลให้ Put DW ปรับตัวลดลง เช่น PTT28P1511A -6.2% 
ทั้งนี้ นักลงทุนบางส่วนมีการเข้าซื้อ Put DW ในยามที่หุ้นปรับตัวขึ้นแรง โดยเฉพาะ SET50 Put โดยจากข้อมูลการซื้อขายของ DW28 ระบุว่านักลงทุนซื้อสุทธิใน S5028P1506A และ S5028P1509B รวมกว่า 2.4 ล้านหน่วย นอกจากนี้ ยังมีแรงซื้อสุทธิใน ITD28C1508A 3.9 ล้านหน่วย QH28C1508A 3.2 ล้านหน่วย และ SCB28C1510A 2.7 ล้านหน่วย  ขณะที่มีแรงขายสุทธิใน DW ที่ปรับตัวขึ้นวานนี้ เช่น S5028C1506A 4.6 ล้านหน่วย PTT28C1508A 3.1 ล้านหน่วย และ S5028C1509A 2.6 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 31,909.76 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  831.12 ล้านบาท
คิดเป็น 2.6%